Otsi omale paber ja pastakas. Kirjuta sinna kolm kuni viis põhilist soovi, mis sulle esimestena meelde  tulevad. Ära jää mõtlema, et oo, mida ma küll omale koguaeg soovinud olen. See kõlaks lihtsalt liiga ennastunustavalt. Inimesel peavad aga koguaeg oma soovid teada olema, nendel peab põhinema kogu tema olemus. Vaid nii on kõik kättesaadav.    Nüüd leia aega nende kirjapandud soovide silmitsemiseks. Kas sa võid julgelt öelda, et oled täna oma soovide poole teel? Kui nii on, siis kas oled osanud sa seda protsessi nautida? Kuidas sa plaanid saavutatut säilitad ja täiustad? Kui sul pole veel saavutatud  soove. Siis kas oled sa seni ikka piisavalt endast andnud, et olla edukas? Ole aus. Sobra endas ringi ja leia see fakt, mis on takistanud sind soovitut saavutamast. Silmitse seda fakti, tunnista sellele, et oled temast üle ja ära oota homset, alusta nüüd ja täna seda üleolemist. Piisab kui sa kasvõi mõtteliselt tunnistad ennast tugevaks ja saavutusvõimeliseks. Siis jõua tegudeni!    Väga hästi aitab oma sisemisi takistusi ületada see, kui sa mõtled olukorrale, milliseid probleeme sinu vanemad on sulle  üle kandnud. Mis on vanematel saavutamata jäänud või millega nad pole just eriti hästi toime tulnud. Mõtle sellele. Ära kuku neid süüdistama, sest eks me igaüks siin elus eksime, vihaku me seda tahes palju. Andestage oma vanematele, sest ka nemad on õppurid elukoolis. Seeläbi õpi oma vanemate vigadest ja tee ise paremini. Siis vast on ka usku, et sul saab olema midagi rohkemat.    Minu soovid eksisteerivad mu peas. Nendele mõeldes ei ole ma suutnud olla edukas kõigis. Aga võin uhkelt öelda, et  olen paaril juhul just õigel teel ja neid oma eesmärke saavutamas. Ma ei saa neid eesmärke unustada, ma panen need kõlama oma pingutustes, otsustes ja sõnades. Ja ma saan minna vaid õiges suunas. Siinkohal meenutan kõigile S.K sõnu, et tõeline tegu pole väliselt nähtav tegu, vaid sisemine otsustus, millega sa ennast samastad, kui oled lõpuni viinud oma potentsiaalse võimaluse.